 نيويارڪ (ويب ڊيسڪ) اسان کي خبر آهي ته خوف ۽ خطري جي صورت ۾ دل ڌڙڪندي آهي، بلڊ پريشر وڌي ويندو آهي پر هاڻ خبر پئي آهي ته سموري جسم جون هڏا به هڪ هارمون خارج ڪري اسان کي ان صورتحال کي منهن ڏيڻ لاءِ مدد فراهم ڪندا آهن. هڏن مان خارج ٿيندڙ هارمون اسان جي سمورين هڏن مان خارج ٿي لاشعوري طور تي اسان کي هوشيار رکندا آهن ته اسان کي هتان ڀڄڻو آهي يا وري مقابلو ڪرڻو آهي، ڪولمبيا يونيورسٽي جي سائنسدان پروفيسر جيرارڊڪار سينٽِ ۽ سندس ساٿين انسان هڏن مان خارج ٿيندڙ هڪ نئون هارمون دريافت ڪيو آهي جنهن کي “آسٽيو ڪيلسن” جو نالو ڏنو ويو آهي. اهو هارمون اسان جي جسماني حرڪتن کي منظم ڪرڻ جو ڪم ڪندو آهي، اهڙي طرح اسان جو جسم سموري ڍانچي سوڌو منظم ۽ سجاڳ ٿي ويندو آهي. هونئن ته اسان کي خببر آهي ته خوف يا خطري جي صورت ۾ رت ۾ شگر جو مقدار وڌندو آهي ۽ جسماني پارو به وڌي ويندو آهي جنهن جو مقصد اسان عضون ۽ پٺڻ کي مقابلو ڪرڻ وري ڀڄڻ لاءِ تيار ڪرڻ آهي. اسان اهو سمجهندا رهون ته انساني دماغ مان خاص ايڊرينل هارمون خارج ٿيندا آهن جيڪي سموري جسم ۾ پکڙجي ويندا آهن پر هاڻ ان ۾ هڏن جا هارمون به شامل آهن.